วันนี้โชคดีอีกแล้วจ้า...น้องพามาเลี้ยงทั้งหนังทั้งมื้อเย็นเลย ร้าน The Pizza Company สาขานี้อยู่หน้าทางเข้าโรงภาพยนตร์ Major Cineplex เพชรเกษมเลยค่ะ หาไม่อยาก เหมาะมากสำหรับคนที่จะหาอะไรรองท้องก่อนเข้าไปดูหนัง 

บังเอิญมาช่วงนี้มีเมนูพิเศษ เป็นโปรโมชั่นสำหรับวันแม่ด้วยจ้า จะมีไปถึงสิ้นเดือนสิงหาคมเลย

แต่วันนี้มีเวลาทานไม่ถึงชั่วโมงก่อนหนังเข้า
เราเลยเลือกเมนูเบาๆ ไม่กี่อย่าง
เมนูแรกเป็น ชุดอาหารทานเล่นใหญ่ ชุดนี้จะรวมเมนูของทานเล่นหลายอย่างมาให้เราได้ทานกันเลย ทั้งขนมปังกระเทียม เฟรนช์ฟรายส์ ไก่กรอบเกาหลี และฟิชสติ๊กส์ เสิร์ฟพร้อมทาร์ทาซอส และซอสมะเขือเมศ เป็นเมนูเรียกน้ำย่อยที่ทำให้เราอร่อยเพลินๆได้เลย

เมนูถัดมาเป็นปลาแซลมอนย่างซอสกระเทียม ของจริงที่มาดูต่างจากรูปในเมนูเล็กน้อย ค่อนข้างผิดคาดเหมือนกัน เพราะดูในเมนูเหมือนจานจะใหญ่ แต่มาจริงๆจานจะขนาดกลางๆ สลัดออกรสเปรี้ยว ปลาย่างมาโอเคหนังกรอบเนื้อนุ่มแต่แอบจืดนิดนึง อาจเพราะรสชาติเมนูทานเล่นรสจัดกว่ารึเปล่าไม่รู้ พอมาทานจานนี้ต่อเลยรู้สึกว่ารสอ่อนไปหน่อย ผักเคียงอย่างแครอท ข้าวโพด มะเขือเทศ เป็นแบบนุ่มๆ อันนี้ก็ผิดคาดเหมือนกันนึกว่าจะกรอบๆ แต่ได้แบบนุ่มๆมาแทน เมนูนี้เหมาะกับคนที่ชอบทานรสอ่อนๆ เป็นเมนูสุขภาพสำหรับคุณแม่ได้เหมือนกันค่ะ พอดีอยู่ในเซ็ทโปรโมชั่นพิเศษวันแม่ด้วยค่ะ

จานสุดท้ายสำหรับวันนี้ คือ พิซซ่าชีสชี่แมกซ์ มีให้เลือกทั้งแบบหนานุ่มและบางกรอบ แน่นอนช่วงนี้ก็ต้องฮิตตามกระแส บางกรอบซิคะ ชีสชี่แมกซ์จะเลือกหน้าเป็นแบบ haft haft ก็ได้นะคะ เลยสั่งมาเลย 2 หน้าในถาดเดียว คือ หน้าชิลลี่ ดับเบิ้ล ซอสเซจ และหน้าไก่อบซอส จานนี้มาร้อนๆเลย แป้งบางกรอบกำลังดี สารพัดชีสหอมๆยืดๆ เครื่องถือว่าโอเคเลย ชิ้นใหญ่ดี วันนี้สั่งขนาดกลางเพราะมากัน 2 คน

สาขานี้ร้านค่อนข้างกว้าง ตกแต่งดี มีที่นั่งให้เลือกหลายโซน ที่สำคัญพนักงานดูแลดีเลย จะมีพนักงานมาแนะนำอาหาร คอยเก็บจาน เติมน้ำให้ตลอด พอดีสั่งเครื่องดื่มเป็นรีฟิลค่ะ ยิ้มแย้มแจ่มใสดีทุกคนเลย บวกเพิ่มคะแนนความประทับใจให้เลย

จัดเป็นอีก 1 มื้อที่ทำให้เรา Happy ยามเย็นสำหรับวันนี้เลยทีเดียว